b"\n_START_ARTICLE_\nKraftwerk\n_START_SECTION_\nZa\xc4\x8detki\n_START_PARAGRAPH_\nKraftwerk sta ustanovila v letu 1970 Ralf H\xc3\xbctter (elektronske orgle, sintesajzer) ter Florian Schneider-Esleben (flavta, sintesajzer, elektri\xc4\x8dna violina). Spoznala sta se kot \xc5\xa1tudenta v D\xc3\xbcsseldorfskem konzervatoriju v poznih 60. letih. Sodelovala sta v nem\xc5\xa1ki eksperimentalni glasbeni sceni tistega \xc4\x8dasa, ki jo je britanska glasbena scena poimenovala krautrock._NEWLINE_H\xc3\xbctter in Schneider-Esleben sta dejavno sodelovala v kvintetu imenovanem Organisation, ki je bila predhodnica Kraftwerka, nastala leta 1968. Ta skupina je izdala en album z naslovom Tone Float (izdan pri RCA Records v Veliki Britaniji). Skupina je razpadla kmalu zatem. Zgodnja zasedba skupine Kraftwerk se je razmajala v obdobju od leta 1970 do leta 1974, saj sta H\xc3\xbctter in Schneider-Esleben sodelovala z okoli \xc5\xa1estimi drugimi glasbeniki na podro\xc4\x8dju snemanja albumov (posneli so tri), izvajali pa so tudi neredne nastope. Najve\xc4\x8djo izgubo je pripeval odhod kitarista Michaela Rottherja ter bobnarja Klausa Dingerja, ki sta nato nato ustvarila skupino Neu!_NEWLINE_Prvi studijski album z naslovom Kraftwerk je nastajal julija in avgusta leta 1970, ustvarjala sta ga Klaus Dinger in Andreas Hohmann, izdan pa je bil pri zalo\xc5\xbebi Phillips. Album se je na nem\xc5\xa1ki lestvici LP-plo\xc5\xa1\xc4\x8d povzpel na 30. mesto. Ralf H\xc3\xbctter je konec leta 1970 za nekaj mesecev zapustil Kraftwerk, da bi dokon\xc4\x8dal \xc5\xa1tudij arhitekture. Skupina Kraftwerk je izvedla svoj prvi koncert 26. decembra v zasedbi Floriana Schneider-Eslebna, Eberharda Kranemanna (bas, \xc4\x8delo) ter Charlyja Weissa (bobni). Leta 1972 je iz\xc5\xa1el drugi album Kraftwerk 2 in leta 1973 tretji album Ralf und Florian. _NEWLINE_Producent Konrad \xc2\xbbConny\xc2\xab Plank je s svojim trudom in strokovnim znanjem pomembno vplival na zgodnje delovanje skupine Ktaftwerk, sodeloval je pri nastanku njihovih prvih 4 albumov. Deloval je tudi z drugimi nem\xc5\xa1kimi glasbeniki elektronske glasbe tedanjega \xc4\x8dasa, med drugimi s \xc4\x8dlani skupine Can, Neu!, Cluster in Harmonia. Zaradi sodelovanja s skupino Kraftwerk je bil Plankov studio, ki se je nahajal blizu K\xc3\xb6lna, eden najbolj cenjenih v poznih 70. letih 20. stoletja. Plank je pomagal pri nastanku prvih \xc5\xa1tirih albumov skupine Kraftwerk.\n_START_SECTION_\n1974-1975\n_START_PARAGRAPH_\nIzdaja albuma Autobahn leta 1974 je nakazala gibanje skupine vstran od zvoka njihovih prej\xc5\xa1njih albumov. Vlagali so v novo tehnologijo, kot je\xc2\xa0\xc2\xbbminimoog\xc2\xab, s katerim so si pomagali ustvariti novej\xc5\xa1i, \xc4\x8distej\xc5\xa1i zvok. Autobahn je bil tudi zadnji album, pri katerem je pomagal Plank. Po trgovskem uspehu Autobahna so Kraftwerk vlo\xc5\xbeili denar v posodobitev svojega studia. To je pomenilo, da se jim ni bilo ve\xc4\x8d treba zana\xc5\xa1ati na zunanje producente. V tem \xc4\x8dasu je slikar in grafik Emil Schult postal stalni sodelavec skupine. Pomagal je pri kasnej\xc5\xa1em pisanju besedil in spremljal skupino na turneji. _NEWLINE_Sedanja klasi\xc4\x8dna zasedba skupine Kraftwerk je bila zasnovana leta 1975 za Autobahn turnejo. Med tem \xc4\x8dasom so bili predstavljeni kot kvartet - H\xc3\xbctterju in Schneiderju sta se prudru\xc5\xbeila Wolfgang Fl\xc3\xbcr in Karl Bartos, oba dejavna na elektronskih tolkalih. Ta kvartet je bil javna osebnost skupine Kraftwerk za njihovo slavno delovanje poznih 70. in zgodnjih 80. let 20. stoletja. Fl\xc3\xbcr se je skupini pridru\xc5\xbeil \xc5\xbee leta 1973 - med pripravo za televizijski nastop, ki je predstavil njihov tretji album. _NEWLINE_Po Autobahn turneji leta 1975 so Kraftwerk za\xc4\x8deli delati na naslednjem albumu Radio-Activity. Po kasnej\xc5\xa1ih vlaganjih v novo opremo je bil njihov snemalni Kling Klang Studio v polnem zagonu. Odlo\xc4\x8deno je bilo, da bo novi album imel osrednjo temo. Ta tematika je pri\xc5\xa1la iz njihovega interesa za radijsko komunikacijo, \xc5\xa1e poudarila pa se je na njihovi zadnji turneji po ZDA. Medtem ko je Schult za\xc4\x8del delati na besedilu za nov album, je skupina za\xc4\x8dela ustvarjati z glasbo. Radio-Activity se ni izkazal vrednega za svojega predhodnika in je bil manj uspe\xc5\xa1en na trgih Zdru\xc5\xbeenega kraljestva in ZDA, vendar pa je posegel na evropski trg - v Franciji je bil odlikovan z zlatim diskom. Kraftwerk so ustvarili nekaj promocijskih videov in imeli ve\xc4\x8d evropskih nastopov, kjer so predstavili album. Z izidom albumov Autobahn in Radio-Activity so Kraftwerk zapustili svoje avantgardno eksperimentiranje in napredovali proti elektroskim pop melodijam.\n_START_SECTION_\n1976-1982\n_START_PARAGRAPH_\nLeta 1976 je skupina Kraftwerk za\xc4\x8dela snemati album Trans-Europe Express v Kling Klang Studiu. H\xc3\xbctter in Schneider sta v bonnskem studiu \xc2\xbbSynthesyzerstudio Bonn, Matten & Wiechers\xc2\xab\xc2\xa0naro\xc4\x8dila, naj oblikujejo in proizvedejo napravo, imenovano \xc2\xbbSynthanorma Sequencer with Interwallomat\xc2\xab\xc2\xa0(4x8/ 2x16/ 1x32 step-sequencer system). Le-ta je imela lastnosti, ki niso bile na voljo v obi\xc4\x8dajnih izdelkih na tr\xc5\xbei\xc5\xa1\xc4\x8du. \xc2\xbbMusic sequencer\xc2\xab\xc2\xa0(ali\xc2\xa0\xc2\xbbglasbeni sekvencer\xc2\xab) je nadzoroval elektronske vire, ki so ustvarjali ritmi\xc4\x8dni zvok na albumu. Glasba z albuma Trans-Europe Express je bila ustvarjena v studiu Record Plant Studio (Los Angeles), album je tu na\xc5\xa1el lokacijo z vzpodudnim ozra\xc4\x8djem. Bilo je okoli tega \xc4\x8dasa, ko sta H\xc3\xbctter in Schneider spoznala Davida Bowieja v Kling Klang Studiu. Glasbeno sodelovanje je bilo omenjeno v intervjuju s H\xc3\xbctterjem, ki pa ni bil nikoli izdan. Skupini Kraftwerk je bila \xc5\xbee pred tem ponujena podpora - mo\xc5\xbenost za sodelovanje na Bowiejevi turneji Station to Station, vendar jo je zavrnila. Izdaja albuma Trans-Europe Express je bila podpisana z ekstravagantnim potovanjem z vlakom. To potovanje je bilo uporabljeno kot tiskovna konferenca s strani EMI France. Album je iz\xc5\xa1el leta 1977._NEWLINE_Maja leta 1978 so Kraftwerk izdali album The Man-Machine. Posnet je bil v Kling Klang Studiu. Med samim snemanjem albuma je skupina sedela za me\xc5\xa1alnimi konzolami in pustila \xc2\xbbsekvencerjem\xc2\xab\xc2\xa0in opremi v studiu igrati melodije. Schneider je medtem ve\xc4\x8dkrat vstal in se pomaknil proti drugi glasbeni sekvenci. To je bil njihov stil jammanja. Ta postopek se je ponavljal, dokler niso bili posnetki osnovani v skladbe. Zaradi zapletenosti snemanja je bil album ustvarjen v Rudas Studiu v D\xc3\xbcsseldorfu. Dva \xc2\xbbmiks-tehnika\xc2\xab\xc2\xa0iz LA-ja, Joschko Rudas in Leanard Jackson, sta bila zaposlena, da \xc2\xbbzamiksata\xc2\xab\xc2\xa0album. Ovitek novega albuma je bil izdan v \xc4\x8drni, rde\xc4\x8di in beli barvi, navdih za umeti\xc5\xa1ko delo je podal ruski umetnik El Lissitzky, podobo skupine na sprednji strani ovitka pa je slikal Gunther Frohling. Ta je prikazovala skupino Kraftwerk oble\xc4\x8deno v rde\xc4\x8de srajce in \xc4\x8drne kravate. Po izidu albuma The Man-Machine Kraftwerk niso izdali novega albuma naslednja tri leta. _NEWLINE_Maja leta 1981 so Kraftwerk izdali album Computer World pri EMI records, in sicer v Kling Klang Studiu med letoma 1978 in 1981. Med tem je bilo veliko \xc4\x8dasa vlo\xc5\xbeenega v modificiranje Kling Klang Studia, da bi ga skupina lahko vzela s seboj na turnejo. Nekateri elektronski vokali na albumu Computer World so bili ustvarjeni z uporabo naprave \xc2\xbbTexas Instruments Language Translator\xc2\xab. Komad Computer Love je iz\xc5\xa1el kot single z albuma, in sicer s prvinami njihove zgodnjej\xc5\xa1e skladbe The Model. Radijske DJ-e je bolj privla\xc4\x8dila\xc2\xa0\xc2\xbbstran B\xc2\xab, zato je bil single ponovno zapakiran s strani EMI in ponovno izdan s komadom The Model na\xc2\xa0\xc2\xbbstrani A\xc2\xab. Single je dosegel vrh lestvice v ZK in s tem je The Model postal najuspe\xc5\xa1nej\xc5\xa1i komad v ZK.\n_START_SECTION_\n1983-1989\n_START_PARAGRAPH_\nLeta 1983 je EMI izdal single Tour de France. Originalno 12\xc2\xab\xc2\xa0izdajo je snemalna dru\xc5\xbeba odlo\xc5\xbeila, dokler ne bi dobili nadaljnjih informacij o albumu, a na koncu so single vendarle izdali brez vednosti o njem. V tem \xc4\x8dasu so se Kraftwerk odpravili kolesarit, H\xc3\xbctter je iskal nove oblike \xc5\xa1portanja, cela kupina pa je v kolesu videla novo podobo. Single Tour de France je vseboval zvoke, ki so sledili tej temi, npr. zvoki kolesarske verige, mehanizma opreme in tudi dihanja kolesarja. V \xc4\x8dasu izdaje singla je H\xc3\xbctter posku\xc5\xa1al prepri\xc4\x8dati ostale \xc4\x8dlane skupine, naj posnamejo celoten album, osnovan na kolesarjenju, vendar ti niso bili tako zainteresirani. Tema je bila prepu\xc5\xa1\xc4\x8dena le singlu. Najbolj znana verzija komada je bila posneta z uporabo francoskih vokalov, ki so bili posneti na stopnicah Kling Klang Studia, da je bilo ustvarjeno ustrezno ozra\xc4\x8dje. Med snemanjem singla Tour de France je H\xc3\xbctter do\xc5\xbeivel resno kolesarsko prometno nesre\xc4\x8do. Utrpel je hude po\xc5\xa1kodbe glave in ostal v komi nekaj dni. Po okrevanju se je H\xc3\xbctter vrnil k svoji navdu\xc5\xa1enosti nad kolesarjenjem. Skozi leto 1983 je Wolfgang Fl\xc3\xbcr pre\xc5\xbeivljel vse manj \xc4\x8dasa v studiu. Od uporabe sekvencerjev je njegova vloga bobnjarja postajala vse manj pogosta; raje je pre\xc5\xbeivljal \xc4\x8das s svojo punco, na podro\xc4\x8dju ustvarjanja pa je s skupino do\xc5\xbeivljal te\xc5\xbeave. Po svoji zadnji aktivnosti na albumu Electric Caf\xc3\xa9 (1986) se je le redko vrnil v Kling Klang Studio. Single Tour de France je bil uporabljen v filmu Breakin' (1984), kjer ka\xc5\xbee vpliv skupine Kraftwerk na ameri\xc5\xa1ko \xc4\x8drnsko plesno glasbo.\n_START_SECTION_\n1990-1999\n_START_PARAGRAPH_\nV prvi polovici 90. let 20. stoletja se je zasedba skupine Kraftwerk ve\xc4\x8dkrat spremenila. Leta 1990 je Fritz Hilpert zamenjal Wolfganga Fl\xc3\xbcra na elektronskih tolkalih in zvo\xc4\x8dnih efektih, zgodaj leta 1991 je Fernando Abrantes zamenjal Karla Bartosa (elektronska tolkala, zvo\xc4\x8dni efekti). Kasneje leta 1991 je Abrantesa zamenjal bolj stalen \xc4\x8dlan - Henning Schmitz. _NEWLINE_Po letih ti\xc5\xa1ine na koncertiranju so leta 1990 Kraftwerk ponovno od\xc5\xa1li na turnejo po Evropi; omeniti je zagotovo treba slavni nastop na plesem festivalu Tribal Gathering (1997) v Angliji. Turneja leta 1998 se je odvijala v ZDA in na Japonskem. _NEWLINE_Julija 1999 je bil single Tour de France ponovno izdan v Evropi preko EMI-ja, po tem ko je bila izdaja ve\xc4\x8d let v zati\xc5\xa1ju, in sicer prvi\xc4\x8d na CD-ju, obenem pa tudi na 12\xc2\xab\xc2\xa0vinilki. Na obeh verzijah sta naslovnici rahlo spremenjeni - obraza Fl\xc3\xbcra in Bartosa sta odstranjena z izvirne podobe \xc5\xa1tirih kolesarjev na ovitku. _NEWLINE_Single Expo 2000 je bil izdan leta 1999, nato pa so novembra 2000 iz njega naredili Expo Remix._NEWLINE_Leta 1999 je Fl\xc3\xbcr izdal svojo avtobiografijo Ich War ein Roboter. Kasnej\xc5\xa1e izdaje v angle\xc5\xa1kem jeziku so nosile naslov Kraftwerk: I Was a Robot.\n_START_SECTION_\nod 2000 dalje\n_START_PARAGRAPH_\nAvgusta leta 2003 so Kraftwerk izdali Tour de France Soundtracks - prvi album z novim materialom po albumu Electric Caf\xc3\xa9 (1986). \xc5\xa0e pred izidom albuma so leta 2002 za\xc4\x8deli z Minimum-Maximum turnejo. Komplet 12345678 - The Catalogue je bil na\xc4\x8dtovan v leta 2004 za popolno izdajo. Vseboval naj bi priredbe z albumov od Autobahn do Tour de France Soundtracks, a je bil postavljen na stran, dokler ne bo dokon\xc4\x8dno na\xc4\x8drtovan. Trenutno obstaja samo kot promocijska kopija, vendar H\xc3\xbctter je na svojem intervjuju na brazilski televiziji sporo\xc4\x8dil, da se Kraftwerk bodo vrnili k svojemu delu na kompletu, ko bodo zaklju\xc4\x8dili svojo turnejo 2008/2009. _NEWLINE_Junija 2005 je Minimum-Maximum - prvi uradni album, posnet v \xc5\xbeivo - prejel izredno dobre recenzije. Sestavljen je bil iz nastopov s pomladanske turneje leta 2004 (predelani komadi z \xc5\xbee obstoje\xc4\x8dih albumov). Na tem albumu je tudi komad Planet of Visions, ki je prenova singla Expo 2000. Album Minimum-Maximum je bil nominiran za nagrado Grammy Award za najbolj\xc5\xa1i electronic/dance album. H\xc3\xbctter je ob\xc5\xbealoval dejstvo, da niso mogli vklju\xc4\x8diti nekaj posnetkov s svojega koncerta v mestu Santiago de Chile - rekel je, da je bila publika na tem koncertu \xc2\xbbedino ob\xc4\x8dinstvo na svetu, ki je ploskalo so\xc4\x8dasno, v popolni usklajenosti\xc2\xab. _NEWLINE_Decembra 2005 je bil izdan album Minimum-Maximum: komplet dveh DVD-jev, dveh CD-jev, na katerih so vklju\xc4\x8deni posnetki njihovih koncertov v razli\xc4\x8dnih krajih po svetu, ter knjiga s podobami iz koncerta. _NEWLINE_Aprila 2008 so bili Kraftwerk na turneji v ZDA, kar je postopoma vodilo k \xc5\xbee prej omenjenemu showu na festivalu Coachella Valley Music and Arts Festival._NEWLINE_Kraftwerk so dobili to\xc5\xbebo na nem\xc5\xa1kem vrhovnem sodi\xc5\xa1\xc4\x8du 20. novembra s temo, ali bi glasbeniki morali imeti pravico do kopiranja glasbe drugih glasbenih izvajalcev brez kr\xc5\xa1enja avtorskih pravic. Skupina Kraftwerk je to\xc5\xbeila rap producenta po imenu Moses Pelham, da je kopiral dve sekundi iz njihovega komada Metal on Metal (1977) na komadu Nur Mir od Sabine Setlur. _NEWLINE_22. novembra so bili Kraftwerk na\xc4\x8drtovani za glavni nastop na festivalu Global Gathering Festival v kraju Melbourne v Avstraliji, vendar so ga morali zadnjo sekundo preklicati zaradi sr\xc4\x8dnih te\xc5\xbeav Fritza Hilperta. _NEWLINE_Marca 2009, po enem izmed njihovih nastopov z Radiohead v Santiagu de Chile, je H\xc3\xbctter objavil, da na\xc4\x8drtujejo konec leta 2009 izdati nov album. Kasneje je to informacijo potrdil nekaj \xc4\x8dasopisom v Avstriji in Romuniji. V intervjuju za \xc4\x8dasopis The Guardian je H\xc3\xbctter uredil zmedo do neke mere, ko je rekel, da pri\xc4\x8dakuje, da bo The Catalogue izdan septembra 2009. _NEWLINE_Kraftwerk so tudi potrjeni za enega izmed glavnih nastopajo\xc4\x8dih na festivalu Bestival na Isle of Wight v ZK od 11. do 13. septembra 2009.\n_START_SECTION_\nGlasba\n_START_PARAGRAPH_\nKot na veliko drugih krautrock glasbenih skupin so tudi na Kraftwerk vplivale pionirske skladbe Karlheiza Stockhausena, minimalizem in ne-R&B ritmi banda The Velvet Underground, vplivali pa so tudi Frank Zappa, Jimi Hendrix in The Stooges. Na H\xc3\xbctterja so mo\xc4\x8dno vplivali tudi The Beach Boys, kar je opazno na albumu Autobahn (1975). H\xc3\xbctter je rekel, da so The Beach Boys ustvarjali glasbo, ki je zvenela kot Kalifornija, in da so Kraftwerk \xc5\xbeeleli ustvarjati glasbo, ki bi zvenela kot Nem\xc4\x8dija. Njihovi prvi trije albumi so bili predvsem eksperimentalni rock v svobodni obliki. Prvi album, Kraftwerk (1970), in drugi, Kraftwerk 2 (1972), sta bila bolj ali manj raziskovalna jam glasba, igrana na vrsto tradicionalnih in\xc5\xa1trumentov - kitara, bas, bobni, elektri\xc4\x8dne orgle, flavta in violina. Kasnej\xc5\xa1e modifikacije teh albumov so bile uporabljene za spremembo zvokov teh in\xc5\xa1trumentov._NEWLINE_Z albumom Ralf und Florian (1973) se je band za\xc4\x8del pomikati bli\xc5\xbee k svojemu klasi\xc4\x8demu zvoku - opirali so se bolj na sintesajzerje in aparature, ki so opona\xc5\xa1ale zvoke bobnov. _NEWLINE_Besedila skupine Kraftwerk se nana\xc5\xa1ajo na evropsko povojno \xc5\xbeivljenje in tehnologijo - potovanje z avtom po avtocesti, potovanje z vlakom, uporaba doma\xc4\x8dih ra\xc4\x8dunalnikov ipd. Obi\xc4\x8dajno so besedila zelo minimalisti\xc4\x8dna, ampak izra\xc5\xbeajo hkrati nedol\xc5\xbeno praznovanje ter zavedno opa\xc5\xbeanje modernega sveta, obenem pa tudi igranje celostne vloge v ritmi\xc4\x8dni zgradbi pesmi. Mnogo besedil skupine Kraftwerk izra\xc5\xbea paradoksalno naravo modernega urbanega \xc5\xbeivljenja - mo\xc4\x8dan ob\xc4\x8dutek odtujitve ob obstoju eden poleg drugega s proslavljanjem veselja nad moderno tehnologijo._NEWLINE_Vsi ostali albumi od Trans-Europe Express dalje so bili posneti v lo\xc4\x8denih ina\xc4\x8dicah: ena z nem\xc5\xa1kimi vokali za nem\xc5\xa1ki, \xc5\xa1vicarski in avstrijski trg, in ena z angle\xc5\xa1kimi za ostali svet - z ob\xc4\x8dasnimi variacijami v ostalih jezikih (ob konceptualni primernosti).\n_START_SECTION_\nKoncerti\n_START_PARAGRAPH_\nKoncerti so vedno igrali pomembno vlogo v aktivnostih skupine Kraftwerk. Zasnovani so ve\xc4\x8dinoma na uradnih komadih in kompozacijah, improvizacija pa vseeno igra pomembno vlogo. Izvira izpod korenin eksperimentalne krautrock scene poznih 60. let 20. stoletja in se pomembno nadaljuje - \xc5\xa1e posebno z uporabo digitalnega in ra\xc4\x8dunalni\xc5\xa1ko nadzorovanega sekvenciranja na koncertih. Nekatere znane kompozicije sk. Kraftwerk so se razvile ravno s pomo\xc4\x8djo improvizacije na nastopih.\n_START_SECTION_\n1970-1974\n_START_PARAGRAPH_\nNa za\xc4\x8detku svoje kariere (med 1970 ter 1974) so Kraftwerk imeli koncerte le ob\xc4\x8dasno. Ti nastopi so bili ve\xc4\x8dinoma le v Nem\xc4\x8diji z ob\xc4\x8dasnimi koncerti v Franciji. Nekaj teh prireditev je bilo posnetih za TV predvajanje. Edini stalni lik teh prireditev je bil Schneider-Esleben, katerega glavni in\xc5\xa1trumnt tistega \xc4\x8dasa je bila flavta; ob\xc4\x8dasno je igral tudi na violino in kitaro, kar je \xc5\xa1lo skozi proces razli\xc4\x8dnih vrst elektronskih efektov. H\xc3\xbctter, ki je zapustil skupino leta 1971, da je dokon\xc4\x8dal \xc5\xa1tudij arhitekture, je igral na klaviature (tudi Farfisa orgle in elektri\xc4\x8dni klavir). Vrsta drugih glasbenikov, ki so se pojavili na odru kot del skupine v obdobju teh let (Klaus Dinger - akusti\xc4\x8dni bobni, Andreas Hohmann - akusti\xc4\x8dni bobni, Thomas Lohman - akusti\xc4\x8dni bobni, Michael Rother - elektri\xc4\x8dna kitara, Charly Weiss - bobni, Eberhard Kranemann - bas kitara, Emil Schult - elektri\xc4\x8dna violina, el. kitara in Klaus Roeder - el. vilolina, el. kitara). _NEWLINE__NEWLINE_Kasnej\xc5\xa1i nastopi od 1972 do 1973 so bili v stilu dueta z uporabo preproste naprave, imenovane beat-box-type electric drum machine ter s poprej na elektri\xc4\x8dnih orglah posnetimi ritmi. Kasneje leta 1973 se je Wolfgang Fl\xc3\xbcr pridru\xc5\xbeil skupini za vaje in nato so dalje kot trio nastopali na TV-oddaji \xc2\xbbAspekte\xc2\xab\xc2\xa0za nem\xc5\xa1ko televizijo ZDF.\n_START_SECTION_\n1975-1981\n_START_PARAGRAPH_\nLeto 1975 je bilo za skupino Kraftwerk leto preobratov na podro\xc4\x8dju nastopov. S finan\xc4\x8dno pomo\xc4\x8djo dru\xc5\xbebe Phonogram (ZDA) so Kraftwerk lahko dosegli multidnevno turnejo, ki je bila promocija albuma Autobahn. Zahvaljujo\xc4\x8d turneji so prvi\xc4\x8d v \xc5\xbeivljenju od\xc5\xa1li v ZDA, Kanado in ZK ter prvi\xc4\x8d nastopali v obliki kvarteta. H\xc3\xbctter in Schneider sta v ve\xc4\x8dini igrala na sintesajzerje, kot sta Minimoog in ARP Odyssey, zmanj\xc5\xa1ana pa je bila uporaba Schneiderjeve flavte. Prvi\xc4\x8d sta tudi v \xc5\xbeivo na odru pela, Schneider pa je v \xc5\xbeivo tudi uporabljal vokoder. Wolfgang Fl\xc3\xbcr in novi rekrut Karl Bartos sta igrala na elektronska tolkala z uporabo po naro\xc4\x8dilu narejenih (in za tistega \xc4\x8dasa enkratnih) \xc2\xbbsensor pads hit\xc2\xab. Bartos je na odru uporabil tudi Deagan Vibraphone. Kvartet H\xc3\xbctter-Schneider-Bartos-Fl\xc3\xbcr je obstal do poznih 80. let 20. stoletja. Mened\xc5\xbeer te turjeje je bil Emil Schult._NEWLINE_Do konca 70. let 20. stoletja se je nastopanje skupine Kraftwerk mo\xc4\x8dno osredto\xc4\x8dilo na pesmi z ve\xc4\x8djo uporabo vokalov in manj akusti\xc4\x8dnih in\xc5\xa1trumentov. Leta 1976 so \xc5\xa1li Kraftwerk na turnejo promovirat album Radio-Activity. Po tej turneji so si vzeli odmor, a se zraven vseeno pojavljali na televizijskih oddajah, kjer so predstavljali albuma Trans Europe Express in The Man-Machine. _NEWLINE_S turnejo Computer World so se l 1981 Kraftwerk vrnili na sceno - takrat so u\xc4\x8dinkovito spakirali in s seboj na turnejo vzeli celoten Kling-Klang studio. V tem \xc4\x8dasu se je Wolfgang Fl\xc3\xbcr ukvarjal z dizajnom bivanja in pakiranja za celotno turnejsko opremo. Kraftwerk so v tem obdobju razvili pove\xc4\x8dano uporabo vizualnih elementov na nastopih. V to so bili vklju\xc4\x8deni: v ozadju projecirani slajdi in filmi, vedno bolj sinhronizirani z glasbo (medtem ko se je razvijala tehnologija), uporaba ro\xc4\x8dnih mini in\xc5\xa1trumentov med seti, in (verjetno najslavnej\xc5\xa1i) uporaba njihove replike mannequins - za uporabo na odru med komadom The Robots."